**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՀՈՒՆՎԱՐԻ 19-Ի N107-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| **1.** | **Անհրաժեշտությունը.** |
|  | ՀՀ կառավարության 2006 թվականի հունվարի 19-ի «Հայաստանի Հանրապետության Արագածոտնի մարզի Փարպիի գյուղական համայնքի վարչական սահմանների նկարագիրը հաստատելու և Փարպիի գյուղական համայնքի վարչական սահմաններում գտնվող` պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» N107-Ն որոշման մեջ կատարվող փոփոխություններով և լրացումով նախատեսվում է համայնքային սեփականություն հանդիսացող բնակավայրերի հողերից 0.87 հա չմասնավորեցվող հողամասը (կադաստրային ծածկագիր՝ 0055-0001-ից) փոխել և դարձնել մասնավորեցվող հողամասի՝ քաղաքացիներին սեփականության իրավունքով պատկանող հողամասերի հետ փոխանակություն կատարելու նպատակով: Քանի որ ՀՀ կառավարության 2008 թվականի մայիսի 29-ի «Հողերի կատեգորիան փոխելու մասին» N530-Ն որոշման 1-ին կետի 2-րդ ենթակետով քաղաքացիների սեփականություն հանդիսացող 0.85 հա բնակելի կառուցապատման (տնամերձ) հողամասերը փոխվել է հատուկ պահպանվող տարածքների հողերի կատեգորիա` սպորտային համալիրի կառուցման համար (համայնքային ենթակայության), ուստի անհրաժեշտություն է առաջացել այդ քաղաքացիներին ապահովել բնակելի կառուցապատման (տնամերձ) հողամասերով: |
| **2.** | **Կարգավորման նպատակը և բնույթը.** |
|  | ՀՀ կառավարության 2008 թվականի մայիսի 29-ի «Հողերի կատեգորիան փոխելու մասին» N530-Ն որոշման 1-ին կետի 2-րդ ենթակետով քաղաքացիների սեփականություն հանդիսացող 0.85 հա բնակելի կառուցապատման (տնամերձ) հողամասերը փոխվել է հատուկ պահպանվող տարածքների հողերի կատեգորիա` սպորտային համալիրի կառուցման համար: Վերոնշյալ 0.85 հա հողամասի և հարակից համայնքային սեփականություն հանդիսացող հողամասերի վրա այսօր գործում է համայնքային նշանակության խաղահրապարակ: Այսինքն՝ քաղաքացիների սեփականություն հանդիսացող բնակելի կառուցապատման հողամասերի նպատակային նշանակությունը փոխվել է հատուկ պահպանվող տարածքների նպատակային նշանակության և կառուցվել է համայնքային խաղահրապարակ, որի արդյունքում քաղաքացիները, դե ֆակտո, զրկվել են սեփականության իրավունքից: 2008 թվականին ՀՀ կառավարության համապատասխան որոշմամբ նպատակային նշանակությունները փոխվել են քաղաքացիներին տրված այն հավաստմամբ, որ քաղաքացիները կստանան համարժեք բնակելի կառուցապատման (տնամերձ) հողամասեր: Սակայն, մինչ օրս քաղաքացիները չեն ստացել համարժեք հողամասեր՝ միևնույն ժամանակ չկարողանալով իրացնել իրենց սեփականության իրավունքը նպատակային նշանակությունը փոխված տարածքներում:Ներկայացված նախագծով նախատեսվում է հանել 0.87 հա համայնքային սեփականություն հողամասի նկատմամբ իրավական սահմանափակումը (չմասնավորեցվողից փոխել մասնավորեցվողի)՝ ՀՀ կառավարության 2008 թվականի մայիսի 29-ի «Հողերի կատեգորիան փոխելու մասին» N530-Ն որոշման հետ առնչվող քաղաքացիներին համարժեք հողամասերով ապահովելու նպատակով:Քանի որ ՀՀ կառավարության 2008 թվականի մայիսի 29-ի «Հողերի կատեգորիան փոխելու մասին» N530-Ն որոշման հետ առնչվող քաղաքացիների սեփականություն հանդիսացող հողամասերի (կադաստրային ծածկագրեր՝ 0082-0017, 0082-0018, 0082-0019, 0082-0020, 0082-0021 և 0082-0073) մակերեսների հանրագումարը համաձայն կադաստրային քարտեզի և իրավունքի պետական գրանցման վկայականների կազմում է 0.8645 հա, որն էլ կլորացված հօգուտ քաղաքացիների կազմում է 0.87 հա, ուստի նախագծով առաջարկվում է փոխել ոչ թե 0.85 հա հողամասի այլ 0.87 հա հողամասի նկատմամբ իրավական սահմանափակումը:Հաշվի առնելով վերոգրյալը, առաջարկվում է ՀՀ կառավարության 2006 թվականի հունվարի 19-ի «Հայաստանի Հանրապետության Արագածոտնի մարզի Փարպիի գյուղական համայնքի վարչական սահմանների նկարագիրը հաստատելու և Փարպիի գյուղական համայնքի վարչական սահմաններում գտնվող` պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» N107-Ն որոշման մեջ կատարել փոփոխություններ և լրացում՝ վերոնշյալ 0.87 հա մակերեսով հողամասի (կադաստրային ծածկագիր՝ 0055-0001-ից) նկատմամբ իրավական սահմանափակումը վերացնելու նպատակով:  |
| **3.** | **Նախագծի մշակման գործընթացում ներգրավված ինստիտուտները և անձինք** |
|  | ՀՀ Արագածոտնի մարզպետարան, ՀՀ Արագածոտնի մարզի Փարպի համայնք: |
| **4.** | **Ակնկալվող արդյունքը** |
|  | ՀՀ կառավարության որոշման նախագծի ընդունումը հնարավորություն կընձեռի ՀՀ կառավարության 2008 թվականի մայիսի 29-ի «Հողերի կատեգորիան փոխելու մասին» N530-Ն որոշման հետ առնչվող քաղաքացիներին ապահովել համարժեք բնակելի կառուցապատման (տնամերձ) հողամասերով: |

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՀՈՒՆՎԱՐԻ 19-Ի N107-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 «Հայաստանի Հանրապետության կառավարության 2006 թվականի հունվարի 19-ի N107-Ն որոշման մեջ փոփոխություններ և լրացում կատարելու մասին» ՀՀ կառավարության որոշման ընդունման կապակցությամբ այլ նորմատիվ իրավական ակտեր ընդունել և (կամ) փոփոխել անհրաժեշտ չէ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՀՈՒՆՎԱՐԻ 19-Ի N107-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

 «Հայաստանի Հանրապետության կառավարության 2006 թվականի հունվարի 19-ի N107-Ն որոշման մեջ փոփոխություններ և լրացում կատարելու մասին» ՀՀ կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում եկամուտների ավելացում և (կամ) նվազեցում չի նախատեսվում: